***Приложение № 5***

***към чл. 28, ал. 1***

***от Правилата за вътрешно подаване на сигнали за нарушения и последващи действия по тях на Административен съд - Добрич***

**ИНФОРМАЦИЯ ЗА РЕДА И УСЛОВИЯТА ЗА ВЪТРЕШНО ПОДАВАНЕ НА СИГНАЛИ ЗА НАРУШЕНИЯ В АДМИНИСТРАТИВЕН СЪД – ДОБРИЧ В ОБЛАСТИТЕ И ОТ ЛИЦАТА ПРЕДВИДЕНИ В ЗЗЛПСПОИН**

(Съгласно Закон за защита на лицата, подаващи сигнали или публично оповестяващи информация за нарушения, обн. ДВ, бр. 11 от 02.02.2023 г., в сила от 04.05.2023 г., наричан ЗЗЛПСПОИН)

**Кой може да подаде сигнал по ЗЗЛПСПОИН**

Възможност да подаде сигнал за нарушение чрез канала за вътрешно подаване на сигнали в Административен съд – Добрич има физическо лице, което подава сигнал за нарушение (сигнализиращо лице по смисъла на чл. 2, ал. 2 от ЗЗЛПСПОИН), което може да е:

**•** Служител или друго лице, което полага наемен труд в Административен съд – Добрич, независимо от характера на работата, от начина на заплащането и от източника на финансирането;

• Лице, което полага труд без трудово правоотношение в Административен съд – Добрич;

• Стажант в Административен съд – Добрич;

• Лице, което работи за физическо или юридическо лице, негови подизпълнители или доставчици на Административен съд – Добрич;

• Кандидат за работа в Административен съд – Добрич, участвал в конкурс или друга форма на подбор за постъпване на работа и получил в това качество информация за нарушение;

• Служител или друго лице, което полага наемен труд в Административен съд – Добрич, когато информацията е получена в рамките на трудово или служебно правоотношение, което е прекратено към момента на подаване на сигнала или на публичното оповестяване;

• Всяко друго сигнализиращо лице, което подава сигнал за нарушение, станало му известно в работен контекст. По смисъла на ЗЗЛПСПОИН „работен контекст“ са настоящи или минали работни дейности в Административен съд – Добрич, чрез които, независимо от тяхното естество, лицата получават информация за нарушения и в рамките, на които тези лица могат да бъдат подложени на репресивни ответни действия, ако подадат такава информация.

Следва да се има предвид, че защита по ЗЗЛПСПОИН се предоставя и на лицата, които подпомагат сигнализиращото лице в процеса на подаване на сигнала, лицата, които са свързани със сигнализиращото лице и могат да бъдат подложени на репресивни ответни действия поради сигнализирането, както и юридически лица, в които сигнализиращото лице притежава дялово участие, за които работи или с които е свързано по друг начин в работен контекст.

Ако лице извън посочените по-горе иска да подаде сигнал за нарушение, същият ще се разгледа по общия ред.

**По какви въпроси може да се подава сигнал**

Сигналите за нарушения по реда на ЗЗЛПСПОИН, трябва да се отнасят до една или повече от следните области, свързани с дейността на Административен съд – Добрич:

• Обществени поръчки;

• Опазване на околната среда;

• Защита на неприкосновеността на личния живот и личните данни;

• Сигурност на мрежите и информационните системи;

• Нарушения, които засягат финансовите интереси на Европейския съюз;

• Трудово законодателство.

Списък с актовете на Европейския съюз, които се отнасят до сигналите за нарушения по ЗЗЛПСПОИН, се съдържа в приложение към ЗЗЛПСПОИН. Ако в дейността на Административен съд – Добрич са допуснати нарушения на тези актове и подаващото сигнал лице е в кръга на сигнализиращите лица по ЗЗЛПСПОИН, то има право да подава сигнал чрез канала за вътрешно подаване.

**Как може да подадете сигнал за нарушение**

Административен съд – Добрич осигурява подаването на сигнали по ЗЗЛПСПОИН писмено, включително чрез електронна поща, или устно.

**Подаване на писмен сигнал** – може да се използва образеца на Формуляр за регистриране на сигнал за подаване на информация за нарушения съгласно ЗЗЛПСПОИН, надлежно попълнен и с положен саморъчен подпис. Попълненият формуляр може да се предаде на отговорното лице на място в съда или да се изпрати по пощата на адрес: гр. Добрич, бул. „Трети март“ № 5, за „Канал за вътрешно подаване на сигнали“. В срок от 7 дни след получаването на сигнала служител, отговарящ за разглеждането му, ще потвърди получаването и ще предостави на сигнализиращото лице информация за регистриране на сигнала и неговия уникален идентификационен номер и дата. Всяка следваща информация или комуникация във връзка със сигнала се прилага към този уникален идентификационен номер.

**Подаване на сигнал чрез електронна поща** – може да се използва същия образец на Формуляр за регистриране на сигнал за подаване на информация за нарушения съгласно ЗЗЛПСПОИН, надлежно попълнен и подписан с квалифициран електронен подпис (КЕП) и да се изпрати на адрес: signali\_adms\_dobrich@abv.bg . В срок от 7 дни след получаването на сигнала служител, отговарящ за разглеждането му, ще потвърди получаването и ще предостави на сигнализиращото лице информация за регистриране на сигнала и неговия уникален идентификационен номер и дата. Всяка следваща информация или комуникация във връзка със сигнала се прилага към този уникален идентификационен номер.

* Може да подадете писмен сигнал чрез попълване на формуляр по образец – по ел. поща: signali\_adms\_dobrich@abv.bg с КЕП или на хартиен носител със саморъчно положен подпис лично или чрез пълномощник с изрично пълномощно в оригинал до Отговорния служител.

**\*** *Писмените сигнали се подписват от лицата, които ги подават.*

* Подаденият писмен може да е в свободен текст, доколкото в него се съдържат изискуемите данни съгласно чл. 15, ал. 2 от ЗЗЛПСПОИН, а именно:

1. трите имена, адрес и телефон на подателя, както и електронен адрес, ако има такъв;

2. имената на лицето, срещу което се подава сигналът, и неговата месторабота, ако сигналът се подава срещу конкретни лица и те са известни;

3. конкретни данни за нарушение или за реална опасност такова да бъде извършено, място и период на извършване на нарушението, ако такова е извършено, описание на деянието или обстановката и други обстоятелства, доколкото такива са известни на сигнализиращото лице;

4. дата на подаване на сигнала;

5. подпис, електронен подпис или друга идентификация на подателя.

* Може да се подаде устен сигнал на телефон 058/622688 или чрез лична среща с Отговорния служител, която е предварително уговорена на посочения телефон.

 В тези случаи Отговорният служител ще попълни данните във формуляра по образец и ще Ви даде възможност да проверите, коригирате и да се съгласите с текста от разговора в писмен вид, както и със съдържанието на формуляра, като го подпишете.

\**Към сигнала може да приложите всякакъв вид източници на информация, подкрепящи изложените от Вас твърдения, и/или позоваване на документи, в т. ч. посочване на данни за лица, които биха могли да потвърдят съобщените данни или да предоставят допълнителна информация.*

 Желателно е да се попълнят всички данни във формуляра или тези, които са известни на сигнализиращото лице.

\**В случай, че сигналът не отговаря на някое от изискванията, Отговорният служител ще изпрати съобщение за отстраняване на допуснатите нередовности в 7-дневен срок от получаване на сигнала. Ако нередовностите не бъдат отстранени в този срок, сигналът заедно с приложенията към него ще бъдат върнати.*

\**По регистрирани анонимни сигнали или сигнали, отнасящи се до нарушения, извършени преди повече от две години, не се образува производство.*

\**Не се разглеждат регистрирани сигнали, които не попадат в обхвата на ЗЗЛПСПОИН и съдържанието на които не дава основания да се приемат за правдоподобни.*

\**Регистрирани сигнали, съдържащи очевидно неверни или заблуждаващи твърдения за факти, се връщат с указание към сигнализиращото лице за коригиране на твърденията и за отговорността, която носи за набедяване по чл. 286 от Наказателния кодекс.*

**Формулярът е достъпен на сайта на Административен съд – Добрич, както и на сайта на КЗЛД -** [**https://www.cpdp.bg/?p=sub\_rubric&aid=282**](https://www.cpdp.bg/?p=sub_rubric&aid=282) **, а Формуляр може да получите и от Отговорния служител по разглеждане на сигнали в съда.**